burgasdotpro/wikipedia huggingface dataset:
Tréner

Tréner je odborne a pedagogicky vzdelaný telovýchovný pracovník, ktorý vedie športovcov tréningový proces, prípravu na športové vystúpenia i toto vystúpenie samotné a nesie aj zodpovednosť za dosiahnutý výsledok.
Tréner musí okrem odbornej spôsobilosti oplývať aj ďalšími potrebnými vlastnosťami - musí byť dobrým psychológom, lebo je pre športovcov často aj dôverníkom. U kolektívnych športov má tréner zodpovednosť aj za výber družstva. Nevyhnutnou vlastnosťou trénera je prirodzená autorita.
Zvlášť u najpopulárnejších kolektívnych športov (futbal, ľadový hokej) reprezentuje športovca aj pred verejnosťou.
Mnoho úspešných trénerov sa takisto venuje aj publikačnej činnosti.
Dobrou základňou (aj keď nie nevyhnutne potrebnou) pre neskoršiu úspešnú trénerskú prácu je predchádzajúca úspešná aktívna kariéra športovcov. Úspešná realizácia tréningového procesu závisí okrem iného aj na interakčných predpokladoch osobnosti trénera, na jeho vzdelaní, skúsenostiach, motivačných a intelektuálnych schopnostiach a na umení individuálneho prístupu ku športovcovi. Tréner má mať inovačné schopnosti spočívajúce v presadzovaní nových postupov v tréningu športovca, nemá zotrvávať na zastaraných skúsenostiach.
Pri svojej práci má tréner pomôcť udržiavať emočnú stabilitu športovcov, klásť dôraz na výkon viac ako na samotný výsledok, rešpektovať športovcov (nielen ho ovládať), u kolektívnych športov podporovať súdržnosť družstva]
V typológii trénerov sa rozoznávajú dva základné typy: autoritatívny tréner (veľmi náročný, nekompromisný, stavajúci len na vlastnom rozhodnutí) a demokratický tréner (stavajúci na spolupráci a načúvajúci športovcovi). Úplne vyhranené typy trénerov sa pri svojej práci stretávajú s množstvom problémov. Preto sa niekedy v praxi používa systém dvoch trénerov alebo trénera s asistentom, často s opačnými či doplňujúcimi sa vlastnosťami.
Špecifickou stránkou práce trénera je koučovanie - vedenie športovca či družstva pri samotnom športovom výkone.
Sturmpanzer IV

Sturmpanzer IV alebo Sd. Kfz. 166 alebo Brummbär bolo nemecké útočné delo používané počas druhej svetovej vojny. Vzniklo podľa požiadavky na samohybné delo, ktoré by bolo chránené pred nepriateľskou paľbou a schopné operovať priamo na bojisku.
Počiatky vývoja spadajú do roku 1942. O vývoj sa zaujímal aj samotný Adolf Hitler. Na podvozku tanku Panzer IV bola inštalovaná nadstavba z pancierových dosiek, pričom hrúbka panciera predstavovala 20 až 100 mm. V nadstavbe bola zabudovaná húfnica StuH 43 kalibru 150 mm, ktorá mala iba 180 cm dlhú hlaveň. Maximálny dostrel predstavoval 4300 metrov, zásoba prepravujú munícia bola 38 nábojov. Prvé stroje nemali žiadnu inú zbraň na boj proti pechote. Posádka sa mohla chrániť iba svojimi osobnými zbraňami, keď strieľala z priezorov. V lete roku 1943 bol stroj modernizovaný. Došlo k inštalácii ľahšej húfnice StuH 43/1 L/12. K výzbroji bol doplnený guľomet MG 34 a boli vykonané aj ďalšie zmeny. Veľká časť obrnencov ešte mala doplnkové bočné pancierovanie, tzv. Schürzen (zástery). Do roku 1945 bolo vyrobených celkom 306 kusov tohto stroja.
Stroje boli nasadené počas kurskej bitky, bojov pri Anziu a Normandii. Pomáhali aj pri potlačení Varšavského povstania.
Galați

Galați môže byť:
Majstrovstvá sveta v ľadovom hokeji hráčov do 20 rokov 2012

Majstrovstvá sveta v ľadovom hokeji hráčov do 20 rokov 2012 boli 36. majstrovstvá sveta v ľadovom hokeji hráčov do 20 rokov. Konali sa od 26. decembra 2011 do 5. januára 2012 v kanadských mestách Calgary a Edmonton.
Skupina o udržanie.
" zostupuje do I. A divízie MS 2013."
Nižšie divízie.
Od roku 2012 sa MS hrajú podľa nového herného systému. Skupiny v nižších divíziách už nie sú rovnocenné, po novom sa medzi nimi postupuje a zostupuje.
I. A divízia.
Turnaj I. A divízie MS 2012 sa hral v Garmisch-Partenkirchene v Nemecku od 11. do 17. decembra 2011.
I. B divízia.
Turnaj I. B divízie MS 2012 sa hral v Tychách v Poľsku od 12. do 18. decembra 2011.
II. A divízia.
Turnaj II. A divízie MS 2012 sa hral v Donecku na Ukrajine od 12. do 18. decembra 2011.
II. B divízia.
Turnaj II. B divízie MS 2012 sa hral v Tallinne v Estónsku od 10. do 16. decembra 2011.
III. divízia.
Turnaj III. divízie MS 2012 sa hral v Dunedine na Novom Zélande od 17. do 22. januára 2012.
Kyselina nikotínová

Kyselina nikotínová je organická zlúčenina a jeden z vitamérov vitamínu B3. Niekedy sa označuje i názvom niacín, tento názov však niekedy zahŕňa i jej deriváty. V tele sa premieňa na nikotínamidadeníndinukleotid (NAD) a nikotínamidadeníndinukleotidfosfát (NADP). 
Rastliny a zvieratá ju tvoria z aminokyseliny tryptofánu. Kyselina nikotínová je zvyčajne prijímaná v potrave, napríklad v mäse, hydine, rybách ako sú tuniak a losos a v menšom množstve v potravinách ako sú orechy, strukoviny a semienka. Kyselina nikotínová sa používa ako doplnok stravy na liečbu pelagry, čo je choroba spôsobená nedostatkom niacínu. Medzi symptómy pelagry patria lézie na koži a ústach, anémia, bolesť hlavy a únava. V mnohých krajinách sa kyselina nikotínová pridáva do pšeničnej múky a produktov z iných zŕn, čím sa znižuje výskyt pelagry.
Amid kyseliny nikotínovej, nikotínamid, je súčasťou koenzýmov nikotínamidadeníndinukleotidu (NAD) a nikotínamidadeníndinukleotidfosfátu (NADP). Aj keď sú kyselina nikotínová a nikotínamid ekvivalentné z hľadiska funkcie ako vitamínu, nikotínamid nemá tie isté farmakologické a hypolipidemické účinky ako kyselina nikotínová, čo znamená, že tento amid neznižuje hladinu cholesterolu a nespôsobuje červenanie pokožky. Nikotínamid sa odporúča ako liečba nedostatku kyseliny nikotínovej, pretože ho možno podať v dostatočných množstvách bez červenania pokožky, ktoré je pokladané za nežiaduci účinok.
Okena

Okena je obchodný názov pre čistiaci prostriedok. Ide o tekutinu azúrovo modrej farby, ktorá sa používa na rozleštenie šmúh na umytých oknách. Všeobecne obsahuje etanol, farbivo a vodu. Ďalšie obsahové látky sa líšia podľa výrobcu. 
Napriek tomu, že prostriedok nie je určený na konzumáciu a jeho požívanie môže byť zdraviu nebezpečné, niektorí ľudia, najmä ťažkí alkoholici a narkomani, ho kvôli obsahu etanolu a nízkej cene pijú ako lacnú náhradu konzumných alkoholických nápojov.
Čistiaci prostriedok

Čistiaci prostriedok alebo čistiaci prípravok je prípravok určený na čistenie. K tomu účelu je to teda akákoľvek mechanická pomôcka alebo chemická látka - detergent.
Fyzikálno-chemické prostriedky.
Existuje niekoľko faktorov, ktoré určujú, aké zloženie by sa malo pre čistiaci prostriedok použiť. Je to najmä druh čisteného materiálu, použitý nástroj, odolnosť proti špine a typ tejto špiny. Napríklad všetky z nižšie uvedených prostriedkov sa používajú na čistenie skla. Škála prostriedkov použiteľných na tento jediný účel ukazuje dôležitosť kontexu pri výbere vhodného čistiaceho prostriedku:
Zloženie fyzikálno-chemických prostriedkov.
Čistiace prostriedky, najmä tie, ktoré sa používajú spoločne s vodou, obsahujú rôzne látky, napríklad:
Prenesené významy.
Niekedy sa ako čistiace prostriedky označujú aj látky, ktoré sú zložitejšie než obyčajné zmesi chemických zlúčenín: Napríklad o zeleri sa dá povedať, že je detergentný pre zuby.
Lucija

Lucija () je sídlo v Slovinsku na pobreží Jadranského mora. S počtom obyvateľov blízkym číslu 5800 je najväčším slovinským sídlom, ktoré nie je samostatnou obcou - je administratívne súčasťou Občiny Piran.
História.
V minulosti stál na tomto mieste len kostol sv. Lucie a niekoľko domov. Osadu postavili ľudia pracujúci v niekdajších miestnych solinách. Väčší rozvoj zaznamenala Lucija až v druhej polovici 20. storočia v súvislosti s rozvojom turistiky v susednej Portoroži.
Súčasnosť.
V Lucii nikdy nebol vo väčšej miere priemysel, hlavným zdrojom príjmov je cestovný ruch a s ním súvisiace služby a obchod. Ďalším zdrojom obživy je poľnohospodárstvo. Miesto je oficiálne dvojjazyčné - slovinsko-talianske.
Portorož

Portorož () je slovinské sídlo mestského typu na pobreží Jadranského mora. Je administratívne súčasťou Piranu. Názov miesta doslovne znamená "Prístav ruží".
Obyvateľstvo.
Podľa oficiálnych údajov z roku 2002 žilo v mieste 2 849 obyvateľov. Sídlo je oficiálne dvojjazyčné, slovinsko-talianske, keďže sa nachádza na hranici Slovinska a Talianska.
Podnebie.
Podnebie je mierne prímorské. Keďže mesto nie je tak dobre chránené pred bórou, je tu v zime prekvapivo vysoký počet dní s teplotami pod bodom mrazu. Teplota je tiež asi o 2°C nižšia ako v okolí, zvlášť noci sú chladné. Naproti tomu leto je tu teplejšie a suchšie, s priemerným počtom 2443 hodín slnečného svitu. Augustová priemerná teplota sa pohybuje okolo 23°C, januárová okolo 6°C.
História.
Archeologické nálezy dokazujú, že miesto bolo osídlené už v časoch Rímskej ríše. Po jej páde patrilo v rokoch 538 až 589 k Byzantskej ríši. Od roku 568 však trpelo nájazdmi Longobardov, Germánov a Slovanov, takže sa celá oblasť v 7. storočí vyľudnila. Nové osídlenie nastalo v čase raného feudalizmu. Mesto sa stalo súčasťou Benátskej republiky. Do 19. storočia bola Portorož malou dedinou, ktorú obývali hlavne rybári a ťažiari soli. V roku 1891 boli založené prvé kúpele. Do Portorožu sa na sklonku života uchýlil český režisér František Čáp, donútený po roku 1948 k emigrácii. Tu tiež roku 1972 zomrel.
Súčasnosť.
Mesto žije predovšetkým v lete turizmom. Vybudované bolo ako kúpeľné sídlo, dnes ťaží zo svojej polohy na pobreží. Sú tu herne, kasína a hotely, morská pláž, prístav a mnohé športové zariadenia.
V neďalekom Sečovlje je medzinárodné letisko Portorož.
Školstvo a kultúra.
Portorož je sídlom medzinárodnej Stredomorskej univerzity ("Evro-sredozemska univerza"), založenej v júni 2008. Ide o jedinú súkromnú medzinárodnú univerzitu v Slovinsku.
Portorož hostí každoročne Festival slovinského filmu ("Festival slovenskega film"). Od roku 1961 hosťuje tiež bienále súčasného umenia, kedy umelci tvoria svoje diela pred publikom. Stála výstava Forma viva pod holým nebom je v blízkom mieste Seča.
Velika Gorica

Velika Gorica je mesto v Chorvátsku, v Záhrebskej župe, neďaleko letiska hlavného mesta. Velika Gorica spadá pod záhrebskú prímestskú oblasť a žije tu 35 000 obyvateľov (s okolím 70 000).
História.
Prvé zmienky o meste sú už z roku 1228, napriek tomu tu existujú aj pozostatky osídlenia z čias antiky. Do dôb balkánskej vojny bola okresným mestom, následne sa stala časťou severne ležiaceho Záhrebu. Mestom je opätovne od roku 1995.
Vinkovci

Vinkovci je mesto v Chorvátsku, vo východnej Slavónii. Žije tu 32 000 obyvateľov a je tak najväčším mestom Vukovarsko-sriemska župy.
Poloha.
Vinkovci leží neďaleko hraníc sa Srbskom, medzi riekami Sávou a Dunajom; 19 km juhozápadne od Vukovaru a 43 km južne od Osijeku; a to v nadmorskej výške 90 m n. m.
Hospodárstvo.
Vďaka úrodnej rovinatej krajine, kde sa dobre darí poľnohospodárstvu, sa rozvinul v meste potravinársky priemysel, veľmi rozšírený je chov dobytka. Spracováva sa tiež drevo a koža, vyrábajú sa stavebné materiály.
Doprava.
Mesto leží na dôležitej medzinárodnej železnici Záhreb - Belehrad, vetvia sa odtiaľto aj trate vedúce do Maďarska a Bosny a Hercegoviny. Prechádza ním tiež dôležitá cesty, spájajúca podrávska oblasť s Posávskou.
Ostatné.
V meste tiež vznikla už dnes legendárna hudobná skupina Colonia. Vedľa Karmy, Dj Krmaka, Severín a E.T. je významná skupina v Chorvátsku.
Koprivnica (Chorvátsko)

Koprivnica je mesto v severnom Chorvátsku. Žije tu 31 000 obyvateľov. Je hlavným mestom župy Koprivnica - Križevci. 
História.
História Koprivnice pripomína históriu iného chorvátskeho mesta, Varaždina. Prvá zmienka o meste je z roku 1272, z doby vlády kráľa Ladislava IV. V polovici 14. storočia, roku 1356 bolo vtedajším kráľom Ľudovítom I. prehlásené slobodným obchodným mestom, vďaka týmto privilégiám tak rozkvitalo. V 16. storočí sa vďaka početným tureckým výbojom priblížilo k hranici s touto ríšou; kvôli tomu mohli tu byť zriadené kasárne a ubytovaní vojaci. Až dekrét Márie Terézie z roku 1756 presunul armádu inam - Koprivnica sa tak opäť stala pokojným, obchodujúcim mestom. V 20. storočí tu vznikli závody veľmi známej Podravky, dnes je tu aj jej zasvätené múzeum.
Podravka

Podravka je spoločnosť, ktorá sa špecializuje na výrobu a predaj potravín, nápojov a farmaceutických produktov. 
Podravka pôsobí v regióne juhovýchodnej, strednej a východnej Európy. Spoločnosť bola založená v roku 1934 v Koprivnici, v Chorvátsku a na svojom začiatku svoju aktivitu sústredila na spracovanie a predaj ovocia. V súčasnej dobe má pobočky v 17 krajinách sveta, v Európe, Austrálii a Amerike.
Za dobu svojej existencie vytvorila Podravka niekoľko značiek. Najznámejšou značkou je Podravka, ktorá zastrešuje brand. Hneď ďalšou jej najznámejšou značkou je Vegeta, ktorá je medzi verejnosťou známa ako univerzálna koreniaca prísada. Značka Vegeta zvíťazila v súťaži Superbrand Poľska, v konkurencii 1200 poľských spotrebiteľských značiek. Rovnaké ocenenie získala Vegeta tiež v Maďarsku a Rusku. Podravka zvíťazila v Superbrand na Slovensku.
História.
Spoločnosť má svoje korene v chorvátskej Koprivnici, kde bratia Wolfovci začali v roku 1934 so spracovaním a predajom ovocia. Zo spoločnosti sa stala jedna z najvýznamnejších potravinárskych spoločností v strednej, východnej a juhovýchodnej Európe. Pod dnešným názvom začala spoločnosť vystupovať v roku 1947. O desať rokov neskôr začala Podravka vyrábať dehydrované polievky, ktoré vyrába dodnes. V roku 1958 vznikla univerzálna prísada do jedál, známa ako Vegeta.
Vegeta

Vegeta je celosvetovo predávaná prísada do jedla. Tvorí ju zmes korenia a rôznych druhov zeleniny.
V Česku je Vegeta vyrábaná spoločnosťou Vitana vo výrobnom závode vo Varnsdorfe. Vitana ponúka tri typy Vegety: Vegetu Original, Pikant a Bylinkovú. Vegety s príchuťou (bylinková a pikant) sú bez pridaného glutamanu a konzervačných látok.
Vegeta Original obsahuje: karotku, petržlen, cibuľu, paštrnák, zeler, ligurček, cesnak, cukor, prírodná zeleninová aróma, jedlú soľ, látku zvýrazňujúce chuť a vôňu.
Vegeta Pikant obsahuje: papriku sladkú mletú 14%, cesnak sušený mletý, cibuľu sušenú mletú, cukor, zázvor mletý, korenie čierne mleté, korenie červený drvený, list petržlenu, chilli chipotle mleté ​​0,5%, zeler koreň sušený mletý a jedlú soľ.
Vegeta Bylinková obsahuje: bazalku, oregano, šalvia, rozmarín, cesnak, cibuľu, paštrnák, papriku červenú, petržlenovú vňať, paradajky, zeler, bobkový list, glukózu, jedlú soľ a farbivo riboflavín.
Vegeta bola vytvorená v roku 1958 v laboratóriách spoločnosti Podravka tímom profesorky Zlaty Bartl, pochádzajúcej z bosnianskeho Sarajeva. Výrobok bol uvedený na trh v Juhoslávii v roku 1959 pod názvom "Vegeta 40" a vzápätí sa stal veľmi populárnym. Tým aj mnohonásobne vzrástla jeho výroba. Roku 1967 bola Vegeta 40 prvýkrát exportovaná do Maďarska a Sovietskeho zväzu. V Česku je vlastníkom ochrannej známky od roku 1969 spoločnosť Vitana. Vegeta predávaná v Česku a na Slovensku teda nie je výrobkom Vegeta od Podravky predávaným celosvetovo. Vegeta od Podravky sa u nás predáva pod názvom Podravka.
Ján IX.

Ján IX. (* okolo 840, Tivoli – † 26. marec 900, Rím) bol 116. pápež od januára 898 až do svojej smrti.
Životopis.
Pred zvolením za pápeža bol opátom kláštora benediktínov.
Najprv bol zvolený Sergius III. (vtedy biskup v Cerveteri), ale proformozovská strana ho zvrhla a v januári 898 vybrala Jána IX. z Tivoli Podporoval ho Lambert II. zo Spoleta, kráľ Itálie, ktorý vyhnal Sergiusa III. z Ríma.
Zvolal synodu v Ríme na ktorej nielenže potvrdil rozhodnutie svojho predchodcu Teodora II. z roku 897, ktoré zaručovalo kresťanský pohreb pápežovi Formozovi (891896), ale dokonca nariadil, aby záznamy zo synody, ktorá ho odsúdila, boli spálené. Taktiež zakázal súdy nad mŕtvymi. Synoda rozhodla, že pápeža môžu voliť len biskupi a rímski kaplani, a konsekrácie sa zúčastnia cisárski vyslanci.
Druhú synodu zvolal do Ravenny, pod patronátom Lamberta II.. Bola tu potvrdená vláda kniežatstva Spoleto nad kúriou, a aj možnosť Rimanov odvolať sa k cisárovi. Na oplátku Lambert vrátil Svätej stolici dávne privilégia a garantoval jej majetky.
Pochovaný je v Bazilike sv. Petra.
Teodor II. (pápež)

Teodor II. (* asi 840 Rím – † 20. december 897, Rím) bol pápežom katolíckej cirkvi v decembri 897
. Podľa niektorých zdrojov bol zvolený na konci novembra 897 a v decembri toho istého roku zomrel. Jeho pontifikát pravdepodobne trval 20 dní.
Život.
Zrejme bol Formozovým stúpencom. Zvolal snem, ktorý Formozov proces zrevidoval a ktorého závery sa stali základom závažnejšieho koncilu, ktorý zvolal jeho nástupca Ján IX. Vraj tiež nechal pochovať znovuobjavená Formozovo telo a nechal ho pochovať v Svätopeterskej bazilike, v ktorej je sám pochovaný.
Hadrián III.

Svätý Hadrián III. (* ?, Rím – † 8. júl 885, Spilamberto, Modena) bol pápežom od 17. mája 884 až do svojej smrti.
Život.
Po Marinovej smrti sa stal pápežom 17. mája 884 Hadrián III, syn vznešeného Rimana Benedikta z Via Lata, muž vraj podľa zmýšľania talianskeho. Pripisujú sa mu dve ustanovenia, avšak o ich pravosti nie sú dôkazy. Ustanovil, že zvolený pápež má byť posvätený bez potvrdenia cisára, a budúci cisár má byť niektoré z talianskych kniežat. Cisár Karol Tučný bol bezdetný. Nijak ako cisár nepomohol proti Saracénom, a preto sa ozývali hlasy aby budúci cisár bol Talian a aby mu na oslobodení Talianska spod Saracénskeho vplyvu viac záležalo. Vojvodovia Kvido a Berengar túžili po cisárskom tróne. Kvido našiel u cisára milosť a v roku 844 bol dosadený do spoletského vojvodstva. Začiatkom roka 885 odišiel cisár z Pávie do Nemiec, a chcel vo Wormse vysporiadať otázku nástupníctva a zosadiť pár nepohodlných biskupov. Na snem pozval cisár aj Hadriána. Pápež však sa vydal na cestu, ale pri osade Vilczachara (San Cesaro) ,na severe Itálie neďaleko Modeny ochorel a zomrel v auguste alebo septembri 885. Bol pápežom 1 rok a asi 4 mesiace. 
Za jeho pontifikátu bol Rím postihnutý suchom, kobylkami, hladomorom a krvavými šarvátkami miestnych šľachticov. Jeden z nich, povestný boháč Gregor z Aventina bol zavraždený na svätopeterskom námestí. 
Bol pochovaný v kláštore Nonantola pod hlavným oltárom. Jeho kult potvrdil v roku 1892 pápež Lev XIII.. Hadrián má sviatok 8. júla, predtým 7. septembra.
Zdroj.
ALBERTI, Páter: "Dějiny papežů", Přerov, 1932, str. 155
Ilumináti

Ilumináti boli stúpenci tajnej nemeckej spoločnosti "Illuminati Germanae" (dosl. Osvietenci Nemecka) založenej v roku 1776. Snažili sa aplikovať myšlienky osvietenstva.
V roku 1785 bola spoločnosť zakázaná. Následne sa väčšina jej členov pridala k slobodomurárom. Neskoršia snaha o obnovenie z roku 1896 nasmerovala učenie k hermetizmu. V roku 1933 bola opätovne zakázaná a po 2. svetovej vojne obnovená (Svetová spoločnosť iluminátov, Rád iluminátov).
Ich činnosť je často spájaná s konšpiračnými teóriami.
Symbol iluminátov bol hexagram. Erb zobrazoval sovu rímskej bohyne múdrosti Minervy, ktorá držala v pazúroch knihu s písmenami PMCV ().
Dacia Lodgy

Dacia Lodgy je automobil vyrábaný rumunskou automobilkou Dacia v Maroku. Vyrába sa v 5-miestnej a 7-miestnej verzii. Je to trieda veľkých MPV.
Motory.
Benzínové:
Naftové:
Bezpečnosť.
V Crash teste EURO NCAP získala Dacia Lodgy iba 3 hviezdy z 5, čo je najhorší výsledok za rok 2012 - http://euroncap.com/results/dacia/ Lodgy / 486.aspx
Vojenská diktatúra

Vojenská diktatúra je typ Diktatúry, v ktorej má moc jeden alebo viac Vojenských dôstojníkov konajúcich v mene armády. Vojenské diktatúry vedie buď jediný vojenský diktátor, známy ako silák, alebo Rada vojenských dôstojníkov známa ako vojenská junta. Najčastejšie sú tvorené vojenskými prevratmi alebo posilnením armády prostredníctvom ľudového povstania v časoch domácich nepokojov alebo nestability. Armáda sa nominálne snaží o moc, aby obnovila poriadok alebo bojovala proti korupcii, ale o osobnú motiváciu.
Španielska gramatika

Španielska gramatika () je náuka o obmieňaní slov a ich spájaní do viet, správnom časovaní, používaní členov atď. v španielčine. Španielska gramatika je od tej slovenskej značne odlišná už len preto, že slovenčina je jazyk flektívny (voľný slovosled, skloňovanie) zatiaľčo španielčina jazyk analytický (neskloňuje, od angličtiny slovosled voľnejší ale má pravidlá)
Členy.
Určitý člen.
Určitý člen sa používa s osobami, objektmi atď, ktoré obe strany poznajú.
Príklad: "Las chicas de mi clase son muy agradables." - Dievčatá v mojej triede sú veľmi milé.
Neurčitý člen.
Neurčitý člen sa používa s osobami, objektmi atď, ktoré pozná iba jedna strana alebo sa v diskurze objavuje po prvýkrát. 
Príklad: "Hoy he visto una chica que llevaba pantalones negros." - Dnes som videl (nejaké) dievča v čiernych nohaviciach.
Časovanie.
Na rozdiel od Slovenčiny je časovanie v španielčine veľmi náročné. V hovorovej reči sa využíva menej časov ako pozná gramatika, ale aj tak sa často vyskytujú. Španielčina rozlišuje slovesné spôsoby inak a to
Indicativo.
Oznamovací spôsob v španielčine zahŕňa aj náš opytovací a podmieňovací i s určitými odlišnosťami.
Iné formy.
Španielčina pozná aj prítomný priebehový čas podobný tomu anglickému. Nemá vlastný názov, ale hovorí sa mu "Gerundio" a prekladá sa ako náš prechodník. Tvorí sa pomocou slovesa ESTAR + GERUNDIO (prik. E"stoy hablando de él" / Hovorím o ňom)
Interpunkcia.
Každá opytovacia veta v španielčina musí končiť a aj začínať otáznikom s tým, že otáznik na začiatku vety je prevrátený.
"¿Qué pasa?" - Čo sa deje?
Imperativo.
Rozkazovací spôsob v španielčine patrí medzi veľmi náročný okruh, ktorý študujúcim španielčinu robí nemalé problémy. 
Rozkazovací spôsob sa používa najčastejšie v osobách Tú, Usted, Vosotros, Ustedes a niekedy no zriedka Nosotros.
Subjuntivo.
Spojovací čas je v španielčina veľmi častý. Najčastejšie vyjadruje túžby, žiadosti, rozkazy, etc. Existujú 4:
Príklady:
"Quiero que vengan." - Chcem, aby prišli.
"Si lo supieras, lo dirías." - Ak by si to vedel, povedal by si to.
"Ojalá no hubiera ganado." - Kiežby by nebol vyhral. 
"Te agradezco que hayas venido." - Ďakujem, že si prišiel.
Prídavné mená.
Prídavné mená v španielčine zvyčajne stoja za podstatným menom:
"Ojos azules" - Modré oči, "Coche nuevo" - Nové auto. 
Ak sa prídavné mená kladú pred podstatné meno tak je to preto, aby zdôraznili danú vlastnosť alebo zmenili aj význam prídavného mena:
"Una casa grande" - Veľký dom, "Un gran artista" - Veľký (vo význame úspešní, uznávaný, skvelý) umelec.
Parazitická rastlina

Parazitická rastlina (iné názvy:parazitná rastlina, cudzopasná/cudzopasnícka rastlina, fytoparazit, rastlinný parazit, rastlinný cudzopasník, zriedkavo príživná rastlina, zriedkavo príživnícka rastlina) je rastlina, ktorá časť alebo všetky živiny získava z iného organizmu. Parazitizmus, alebo cudzopasníctvo je vzťah medzi dvoma organizmami. Parazitický organizmus, teda rastlina, parazituje na hostiteľskej rastline. Parazitická rastlina čerpá živiny, čo sú organické i anorganické látky potrebné pre správny chod parazitujúcej rastliny z hostiteľskej rastliny. Vo väčšine prípadov platí, že parazitujúca rastlina je menšieho vzrastu ako hostiteľ.
Parazity parazitujú obyčajne na jednom hostiteľovi, ale v prírode sa stretávame aj s prípadmi, kde parazitická rastlina parazituje striedavo, pravidelne na viacerých druhoch rastlín. 
Pozadie.
Rastliny majú viaceré spôsoby získavania výživy pre svoj správny rast a žitie. Výživu získavajú dvoma základnými spôsobmi. Sú to heterotrofia a autotrofia, v niektorých prípadoch sa stretávame aj s kombináciou oboch týchto typov získavania živín. Táto kombinácia sa odborne nazýva mixotrofia.
V prípade heterotrofie hovoríme o spôsobe získavania živín z iných živých alebo mŕtvych organizmov, teda si potrebné organické živiny nevedia vytvárať samostatne. Tento spôsob získavania dôležitých látok pre život sa nazýva parazitizmus a saprofytizmus. 
Rozdelenie.
Rozdelenie parazitujúcich rastlín podľa miesta parazitovania:
Rozdelenie parazitických rastlín podľa miery parazitovania:
Parazitické rastliny podľa doby parazitovania:
Medzi rastlinami sa často vyskytujú rastliny, ktoré nie sú pravé parazity. Niektoré využívajú svoju schopnosť parazitovať iba kvôli opore alebo možnosti priblížiť sa viac k svetlu.
Majstrovstvá Európy malých štátov vo volejbale žien 2000

Majstrovstvá Európy malých štátov vo volejbale žien 2000 boli 1. Majstrovstvá Európy malých štátov vo volejbale žien, ktoré organizuje Európska volejbalová konfederácia (CEV), resp. Divízia malých štátov CEV. Konali sa od 31. mája4. júna 2000 vo Vallette, na Malte, za účasti 8 tímov. Vo finálovom zápase zvíťazil nad .
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
Sto dní

Sto dní alebo tiež Napoleonových sto dní () je obdobie medzi Napoleonovým príchodom z exilu na Elbe do Francúzska 1. marca 1815 a jeho druhou abdikáciou 22. júna 1815.
Spojenie "les Cent-Jours" použil prvýkrát parížsky prefekt v uvítacej reči k Ľudovítovi XVIII.
Blaj

Blaj ( "Balázsfalva"; "Blasendorf") je mesto v župe Alba (v rumunskom Sedmohradsku) , stredisko rumunskej gréckokatolíckej cirkvi. Má 20 758 obyvateľov (2002).
Zloženie obyvateľstva.
Podľa údajov z roku 2002:
Dejiny.
Blaj sa spomína prvýkrát v roku 1271 ako "Villa Herbordi". Od roku 1737 tu sídli metropolita rumunskej gréckokatolíckej cirkvi.
Le Cateau-Cambrésis

Le Cateau-Cambrésis môže byť:
Clary

Clary môže byť:
Marcoing

Marcoing môže byť:
Brûlon

Brûlon môže byť:
La Chartre-sur-le-Loir

La Chartre-sur-le-Loir môže byť:
La Flèche

La Flèche môže byť:
Le Grand-Lucé

Le Grand-Lucé môže byť:
Loué

Loué môže byť:
Le Lude

Le Lude môže byť:
Malicorne-sur-Sarthe

Malicorne-sur-Sarthe môže byť:
Pontvallain

Pontvallainmôže byť:
Sablé-sur-Sarthe

Sablé-sur-Sarthe môže byť:
La Suze-sur-Sarthe

La Suze-sur-Sarthe môže byť:
Majstrovstvá Európy malých štátov vo volejbale žien 2002

Majstrovstvá Európy malých štátov vo volejbale žien 2002 boli v poradí 2. Majstrovstvá Európy malých štátov vo volejbale žien, ktoré organizuje Európska volejbalová konfederácia (CEV), resp. Divízia malých štátov CEV. Konali sa od 22.26. mája 2002 v Luxemburgu, v Luxembursku, za účasti 6 tímov. Turnaj pozostával iba z jednej šesťčlennej skupiny, v ktorej sa stretol každý s každým. Titul získalo .
Výsledky.
&lt;br&gt;
Recanati

Recanati je talianske mesto. Leží 8 km od pobrežia Jadranského mora v oblasti Marche, provincii Macerata. V roku 2019 malo 21 134 obyvateľov.
Vývoj počtu obyvateľov.
"Počet obyvateľov"
Ida Černecká

Ida Černecká (* 18. júl 1920, Bratislava† 18. január 2009, Bratislava) bola slovenská pedagogička a speváčka. Jej dcérou je slovenská klaviristka Ida Černecká.
Štúdium.
V rokoch 1938 – 1944 študovala spev na Hudobnej a dramatickej akadémii u profesora Jozefa Egema a profesorky Dariny Žuravlevovej.
Profesionálny životopis.
Po doštudovaní sa venovala koncertnej činnosti, nahrávala pre rozhlas. Významná je hlavne jej pedagogická činnosť, ktorej sa venovala na Konzervatóriu v Bratislave a na Vysokej škole múzických umení v Bratislave. Absolvovala pedagogické stáže v Bulharsku a Maďarsku. Bola porotkyňou na národných a medzinárodných súťažiach. Vychovala mnoho významných slovenských spevákov a speváčok, ktorí sa presadili na domácich i zahraničných scénach a pódiách – napr. Peter Dvorský, Jozef Kundlák, Miroslav Dvorský, Martin Babjak, Ján Galla, Juraj Hurný, Daniela Suryová, Mária Harnádková, Oľga Hromadová, Božena Fresserová, Jaroslav Kosec. Viacerí z nich sa stali laureátmi medzinárodných speváckych súťaží. Absolventi Idy Černeckej pôsobia pedagogicky na hudobných školách po celom Slovensku.
Ancona (provincia)

Ancona ("Provincia di Ancona") je provincia v talianskom regióne Marche.
Na severozápade susedí s provinciou Pesaro e Urbino, na juhu s provinciou Macerata a na západe s provinciou Perugia. Jej brehy obmýva Jadranské more.
SLOV-AIR

SLOV-AIR, podnik pre leteckú činnosť bol štátny podnik existujúci od roku 1969 do roku 2001 na území Česko-Slovenska a neskôr Slovenska. Helikoptéry podniku boli používané pre stavebno-montážne práce, geofyzikálny prieskum, vztyčovanie stožiarov vysokého napätia a pre ďalšie činnosti, ale najväčší význam helikoptér SLOV-AIRu sa prejavil so vznikom leteckej záchrannej služby v Česko-Slovensku v roku 1987.
TATRA AIR

TATRA AIR, a.s. bola slovenská letecká spoločnosť založená v roku 1991 ako spoločný projekt spoločností SLOV-AIR a Crossair. V roku 1991 spoločnosť obdržala prvé lietadlo Saab 340 s kapacitou 35 miest, s ktorým lietala na svojich pravidelných linkách do Mníchova a Zürichu. V roku 1992 projekt opustila spoločnosť Crossair a vzala si so sebou aj svoje lietadlo Saab 340. Namiesto Crossairu pristúpila do projektu spoločnosť Alphalines. TATRA AIR tak s dvoma lietadlami Saab 340B obnovila prevádzku a k pôvodným linkám pribudla linka do Frankfurtu nad Mohanom. Neskôr sa spoločnosť dostala do finančných problémov a bola prinútená kvôli dlhom ukončiť svoju činnosť.
Flotila.
Zoznam lietadiel, ktoré mala vo flotile TATRA AIR v rokoch 1991 – 1999:
Tyler Seguin

Tyler Seguin (* 31. január 1992, Brampton, Ontário, Kanada) je kanadský útočník hrajúci v tíme Dallas Stars v severoamerickej lige NHL.
Pesničky pre (ne)poslušné deti

Pesničky pre (ne)poslušné deti je album Mira Jaroša venovaný deťom. Obsahuje deväť pôvodných nahrávok a jednu cover verziu – Plyšový psík od Dary Rolins z roku 1986. 
Po úspechu detských motivačných knižiek: "Čisté rúčky" (2013), "Čarovné slovíčka" (2014), "Na ceste" (2014) a "Pri stole" (2014) Miro ohlásil vydanie detského CD vo svojom vydavateľstve Galgan Music. Okamžite po vydaní sa dostal na prvé priečky v predajnosti a za prvé tri mesiace predaja získal ocenenie Zlatá platňa.
Bodovice

Bodovice () je pôvodne samostatná obec v okrese Turčianske Teplice, ktorá bola v roku 1952 pričlenená k obci Blažovce. S obcou prakticky splynula, je to jej južná časť pri železničnej trati. Na ortofotomape z 1955 a turistickej mape z roku 1952 sú však ešte zreteľné dve sídla. 
História.
Osada sa prvý krát spomína v roku 1266 ako "Terra Sernouicha", v roku 1350 ako "Sarnoiucha", 1361 ako "Sernoucha-meleki", 1420 ako "Bodofalua", 1504 ako "Bodowicz", 1534 ako "Bodowicze", 1786 ako "Bodowice" 1808 ako "Bodofalu, Bodófalva, Bodowice", 1863–1907 ako Bodófalu, 1913 ako Bodófalva, 1920–1952 už ako "Bodovice". Pôvodne sa nazývala Othmar, podľa Pavla Otmara, syna Benanovho, ktorému tento kus zeme daroval v roku 1258 kráľ Belo IV. Neskôr (v roku 1299) obec odkúpil Bodo, podľa ktorého sa volala odvtedy. Miestni zemania sa delili na Bodovskú a Badovskú líniu a mali medzi sebou mnoho sporov. Obec bola pričlenená k Blažovciam v roku 1952.
Obyvateľstvo.
Vývoj počtu obyvateľov od roku 1869 po 1948 vyjadruje nasledovný graf:
Dvor

Dvor môže byť:
Dvorec (Ivančiná)

Dvorec je pôvodne samostatná obec v okrese Turčianske Teplice, ktorá sa v roku 1991 stala súčasťou obce Ivančiná.
Polohopis.
Pôvodná dedina má formu cestného obojstranného sídla, cesta končí brodom cez rieku Turiec. 
Stred sídla sa nachádza v nadmorskej výške 465 m n.m. Osada leží v južnej časti Turčianskej kotliny na pravostrannej zamokrenej nive Turca. Sú tu lužné pôdy a hnedé lesné pôdy.
Dejiny.
V Dvorci sa našiel hromadný nález medených mečov z doby bronzovej. Obec vznikla v chotári obce Ivančiná na území šľ. rodiny Ivankovcov, ktoré dostal v roku 1381 istý Blažej Konček. Končekovcom patrila obec do 18. storočia. Nachádza sa kúria rodiny Končekovcov a niekoľko zachovaných dreveníc. V roku 1952 tu bolo založené JRD.
Doprava.
Pri odbočke z cesty III/2182 (III/065044) do Dvorca sa nachádza autobusová zastávka.
Diaková

Diaková môže byť:
Írska republika (1919 – 1922)

Írska republika () bol revolučný (neuznaný) štát, ktorý vyhlásil svoju nezávislosť od Spojeného kráľovstva v januári 1919. V tom istom čase organizácia Írski dobrovoľníci prešla pod kontrolu Dáil Éireann a stali sa známi ako Írska republikánska armáda. Bojovali proti britským ozbrojeným silám v Írskej vojne za nezávislosť.
Vojna za nezávislosť skončila anglo-írskou zmluvou, ktorá bola podpísaná 6. decembra 1921 a schválená bola Dáil Éireannom dňa 7. januára 1922. Dočasná vláda bola zriadená v súlade s podmienkami zmluvy, ale Írska republika existovala až do 6. decembra 1922, keď sa Írsko stalo samosprávnou domíniou s názvom Írsky slobodný štát. Avšak 6 krajov ostrova využilo svoje právo podľa zmluvy a vrátilo sa pod správu Spojeného kráľovstva dňa 8. decembra 1922, čo viedlo k rozdeleniu Írska a tak sa Írsky slobodný štát skladal iba z 26 krajov z celkového počtu 32.
Hadviga

Hadviga je osada na Slovensku, náležiaca pod obec Brieštie v okrese Turčianske Teplice. Ide o zaniknutú obec, pôvodne väčšiu než Brieštie, obývanú pred 2. svetovou vojnou karpatskými Nemcami. 
Dejiny.
Podľa zdrojov bola pomenovaná po manželke zakladateľa obce, v roku 1392 ju totiž založili nemeckí kolonisti. Po druhej svetovej vojne sa ako dôsledok Benešových dekrétov väčšina obyvateľov musela odsťahovať, a tak v roku 1954, keď v obci zostali len dvaja obyvatelia, stala sa obec súčasťou obce Brieštie. Dnes tu žije jeden stály obyvateľ a ide o sídlo čisto chalupárskeho charakteru. Cez obec prechádza Cesta hrdinov SNP.
Obyvateľstvo.
Vývoj počtu obyvateľov od roku 1869 po 2003 vyjadruje nasledovný graf:
Podľa sčítaní obyvateľov v rokoch 1880, 1890, 1921 a 1930 mala niekdajšia obec nasledujúce národnostné zloženie (zo štatistiky sú vyradené nemluvňatá):
Prieskumné lietadlo

Prieskumné lietadlo je vojenské (často neozbrojené) lietadlo používané na monitorovanie nepriateľskej aktivity.
Počiatky.
Snahy o získavanie informácií o nepriateľovi zo vzduchu sa objavili dlho pred vynálezom lietajúcich strojov ťažších ako vzduch. Prvé pokusy sa uskutočnili vo Francúzsku v roku 1794 (pokus o zisťovanie informácií o polohe nepriateľského delostrelectva z balóna), ale aj neskoršie pokusy v 19. storočia mali značne obmedzený vojenský význam.
Začiatok 20. storočia.
Počas taliansko-tureckého konfliktu v Afrike uskutočnil 22. októbra 1911 taliansky kapitán Piazza prvý bojový prieskumný let na stroji Blériot. O pár mesiacov neskôr 24. a 25. februára 1912 už kapitán Piazza nasnímal fotografie tureckých postavení.
16. októbra 1912 bulharské lietadlo Albatros vykonalo prvý vojnový prieskumný let v Európe.
V Nemecku bola v roku 1912 zriadená prvá fotoprieskumná letecká jednotka.
Warner Bros. Records

Warner Bros. Records Inc. je americké hudobné vydavateľstvo. Ide o dcérsku spoločnosť vydavateľstva Warner Music Group. Vydavateľstvo založil v roku 1958 Jack Warner.
Kevice

Kevice sú pôvodne samostatná obec v okrese Turčianske Teplice, ktorá bola v roku 1951 pričlenená k obci Bodorová. 
Dejiny.
Ide o pôvodne zemiansku obec ktorú daroval kráľ Belo IV. šľachticom z Diakovej roku 1265. Tento rod sa odvtedy volá Kevickí. Spomína sa roku 1385 ako "Keuefolua, Keuefolwa", 1403 "Keuafalua" a 1534 ako "Kewicz". Nachádza sa tu zemianska kúria rodu Kevických.
Červené vrchy

Červené vrchy () sú horský masív a jedna z geomorfologických častí Tatier, nachádzajúci sa na severovýchodnom okraji Západných Tatier. Prechádza nimi slovensko-poľská hranica a sú súčasťou Tatranského národného parku. 
Vymedzenie.
Najmenšia časť podcelku zo severu a západu vymedzuje štátna hranica, na juhozápade susedia Liptovské Tatry, južným smerom ležia Liptovské kopy a východným smerom nadväzujú Vysoké Tatry. Nachádza sa nad údoliami Tichá dolina, Dolina Tomanowa (v Poľsku), Tomanovská dolina (na Slovensku), Dolina Kondratowa, Dolina Małej Łąki a Dolina Miętusia a Dolina Kościeliska. Najvyšší vrchol je Kresanica, 
Topografia.
Červené vrchy sa skladajú zo štyroch vrcholov. Od západu k východu to sú:
Sú rozdelené 3 sedlami:
Z Červených vrchov k severu odbočuje niekoľko hrebeňov. Sú to: hrebeň odbočujúci z Kondratovej kopy, ktorý končí na Giewonte; Červený hrebeň; Kozí chrbát ako najdlhší hrebeň odbočujúci z Temniaku cez Chudą Turnię a Upłaziańską Kopę až na Upłaziański Wierszyk. Na južnej strane odbočuje z Kresanice Rozpadlý grúň (Rozpadlý hrebeň), zatiaľ čo z Temniaku na západ vedie: Wysoki Grzbiet a Tomanowy Grzbiet. Na Temniaku hlavný hrebeň mení smer k juhu a od skál "Stoly" padá k Tomanovskému sedlu (1 686 m).
Geomorfológia a príroda.
Geologické zloženie Červených vrchov je veľmi pestré. Jadro masívu sa skladá zo sedimentárnych hornín (vápenca a dolomity zo stredného triasu) a vrcholy sú pokryté plášťom kryštalických hornín (žula, rula). Pod vrcholmi ležia ľadovcové kary. V masíve Červených vrchov sa nachádza mnoho jaskýň, vrátane najväčšej v Tatrách:
Názov Červených vrchov pochádza z červeno-hnedého sfarbenia ich svahov, ktoré im dáva rastlina sítina trojklaná ("Juncus trifidus"), ktorá sa na jeseň a často už v polovici leta prefarbí na červenú. Okrem tu rastie tráva hôľnička dvojradová ("Oreochloa disticha") a rastlina chlpaňa gaštanová tmavá ("Luzula alpinopilosa"). Vzhľadom na pestrý geologický substrát Červených vrchov tu rastú rôznorodé druhy rastlín, vyskytujú sa tu kalcifilné rastliny (vápnomilné) a zároveň kalcifóbne rastliny (kyslomilné).
História.
Výšku hôr prvýkrát barometrický zmeral Ludwik Zejszner v roku 1838, on tiež prvýkrát opísal ich geologickú stavbu. Novšie výskum stavby hôr neskôr vykonal Ferdinand Rabowski. V rokoch 1923/24 prebehol komplexný prieskum a inventarizácia bohatej vegetácie. Výskum mnohých jaskýň sa začal v roku 1912, kedy Mariusz Zaruski prenikol v Jaskini Rozpadłej do hĺbky 45 m.
V Červených vrchoch sa páslo, a to až pod vrcholmi, už v dávnej minulosti. Poľská strana bola súčasťou pastvín Hali Mała Łąka, Hali Miętusiej a Hali Upłaz.
Turistika.
Exponované hrebene a vrcholy Červených vrchov poskytujú po celej dĺžke rozsiahle výhľady. Vrcholy a hrebene sú relatívne ľahko dostupné a pre letných turistov nepredstavujú technické problémy. Sú trávnaté, mäkké a zaoblené, avšak končia prevažne veľmi prudkými, niekoľko stoviek metrov vysokými skalami, čo už bolo príčinou mnohých nehôd medzi turistami.
Tichou dolinou a hrebeňom vedú značené turistické trasy, ktoré sa križujú v Suchom sedle. Z neho je ľahko dostupný Kasprov vrch s vrcholovou stanicou lanovky, vedúcej z poľskej strany.
Drones (album)

Drones je siedmy štúdiový album anglickej rockovej skupiny Muse. V Európe vyšiel 5. júna 2015 a 8. júna 2015 bol publikovaný v Spojenom kráľovstve Jeho hudobnými vydavateľmi sú Warner Bros. Records a Helium-3. Album bol nahrávaný medzi októbrom 2014 až aprílom 2015 vo Vancouveri (Britská Kolumbia), v hudobných štúdiách The Warehouse. Jeho producentmi sú kapela Muse a Robert John "Mutt" Lange. Autorom výtvarného návrhu obalu je americký výtvarník Matt Mahurin.
"Drones" je konceptuálny album. Jeho príbeh je založený na odľudštení moderného spôsobu boja. Príbeh začína skladbou „Dead Inside“, v ktorej hlavný protagonista stráca nádej a stáva sa citlivým na temných silách, ktoré sú vyjadrené v nahrávke piesne „Psycho“. Po všetkom uniká, búri sa a víťazí nad svojimi nepriateľmi. Podľa Bellamyho vyjadrenia „sú drony metaforickým vyjadrením toho, čo psychopatom umožňuje ich patologické správanie bez akéhokoľvek reálneho postihu. Svet sám o sebe sa stáva riadeným dronom, analogicky ako drony, teda bezpilotné lietadlá bezkontaktne útočia aj ľudia požívajú systém ako drony, ktoré ich chránia pred odvetou. Album popisuje cestu človeka od jeho osamelosti a straty nádejí po jeho poučovanie, ktorým ho oslovoval systém, ktorý mu radil aby sa aj on stal ľudským dronom, ktorý by, podľa potreby, mohol uniknúť od útlaku.“
Po hudobnej stránke sa kapela snažila nahrávkami albumu "Drones" vrátiť k svojmu pôvodnému rockovému štýlu, ktorého dominantným základom bola gitara, basová gitara a bicie nástroje. 
Zo strany kritiky bola pozitívne vnímaná je hudobná koncepcia, texty piesní boli naopak vnímané negatívne.
Zoznam skladieb.
Autorom všetkých nahrávok je Matthew Bellamy.
Markovice

Markovice sú pôvodne samostatná obec na Slovensku, ktorá bola po roku 1863 pričlenená k obci Jazernica v okrese Turčianske Teplice. Nachádzajú sa na ceste prepájajúcej Jazernicu s cestou cestou č. 2181 a Ivančinou. Osadou preteká potok Teplica.
História.
Dnešnú osadu Markovice tvorili pôvodne dve obce: Markovice a Danková. Danková je doložená z roku 1293 ako "Dankfelde", neskôr splynula s Markovicami. Markovice vznikli ako kuriálna (tzv. panstvo strednej kúrie) obec na zemi Markovej, ktorá sa spomína v roku 1324, neskôr patriacej rodu Trnovskovcov (). Samotná obec je prvýkrát doložená z roku 1412 ako "Markfalua", majetok Markovickovcov. Neskôr sa spomína v rokoch 1534 ako "Markowicz", 1773 ako "Márkovicze", "Markovicz", 1786 ako "Markowicza", 1808 ako "Markovicze", 1863 ako "Markovic" V roku 1863 splynuli s Jazernicou. V roku 1785 tu žilo v troch domoch 17 obyvateľov, v roku 1828 v 4 domoch 33 obyvateľov. 
Pamätihodnosti.
V osade sa nachádza kúria, po stavebných úpravách si však nezachovala pôvodný historický ráz. Kúria pravdepodobne vznikla v druhej polovici 18. storočia, pričom staviteľom bol Pavol Markovický. Podľa prameňov patrila v roku 1864 Ladislavovi a Karolovi Markovickým, pôvodom zo spomínaného trnovského rodu Tarnóczy.
Laclavá

Laclavá () je pôvodne samostatná obec v okrese Turčianske Teplice, ktorá bola v roku 1950 pričlenená k obci Abramová.
Dejiny.
Obec vznikla na území, ktoré v roku 1250 daroval Belo IV. Pivkovým synom, prvýkrát sa spomína až v roku 1326. V roku 1325 miestne zemmianske rodiny postavili kostol sv. Kozmu a Damiána, ktorý vysvätil biskup Jakub a podriadil ho farnosti v Turčianskom Ďure. V 15. - 16. storočí sa samotná obec presunula od cesty vedúcej zo Slovenského Pravna k Turcu. Jadro pôvodnej obce sa tak spomína v 16. storočí už iba ako dvorec. Do 18. storočia patrila rodinám Veličovcov, Čertovcov, Jazernických, Patrikovcov a Dávidovcov. V roku 1950 bola pričlenená k Abramovej.
Obyvateľstvo.
Vývoj počtu obyvateľov od roku 1869 po 1948 vyjadruje nasledovný graf:
Hullabaloo Soundtrack

Hullabaloo Soundtrack, známy aj ako Hullabaloo, je kompilačný album anglickej rockovej kapely Muse a soundtrack pre ich koncertnú videonahrávku "". Obidva médiové nosiče vydali 1. júla 2002 vydavateľstvá Mushroom a Taste Records. Album obsahuje predtým vydané strany singlov a druhý disk pochádza z nahrávania na vystúpení v dňoch 28. - 29. októbra 2001 v najväčšej parížskej koncertnej sále Le Zénith.
Zoznam skladieb.
Autorom všetkých nahrávok je Matthew Bellamy.
Šimon Sidon

Rabi Šimon Sidon (1815 - 1891) bol významný trnavský rabín. Narodil sa v mestečku Trstín ako syn Jehudy Sidona z rodiny Cigan z Dolných Kounic a Edel Sonnenfeld. V trinástich rokoch vstúpil na ješivu Chatama Sófera v Bratislave. V rokoch 1845 - 1856 bol rabínom v Cíferi a potom sa stal rabínom v novo vzniknutej židovskej komunite v Trnave, odkiaľ boli židia vypovedanie roku 1539. Celú tú dobu mali Židia pobyt v katolíckej Trnave zakázaný. V jeho dobe tu bola založená nová Synagóga Status Quo. Je pochován na židovskom cintoríne v Trnave.
Prežil rozkol v maďarskej židovskej komunite, kedy vznikol neologickej smer, ku ktorému sa prihlásila väčšina vodcov. Na michalovskej synode roku 1865 menšina založila židovskú ortodoxiu, ktorá do tejto doby neexistovala. Patril k tým, ktorí chceli zachovať status quo ante, stav pred rozkolom.
Rabín Šimon Sidon je praprastrýkom rabína Karola Efraima Sidon.
Majstrovstvá Európy malých štátov vo volejbale žien 2004

Majstrovstvá Európy malých štátov vo volejbale žien 2004 boli v poradí 3. Majstrovstvá Európy malých štátov vo volejbale žien, ktoré organizuje Európska volejbalová konfederácia (CEV), resp. Divízia malých štátov CEV. Konali sa od 10.12. júna 2004 vo Vaduze, v Lichtenštajnsku, za účasti 5 tímov. Turnaj pozostával iba z jednej päťčlennej skupiny, v ktorej sa stretol každý s každým. Svoj druhý titul získal .
Výsledky.
&lt;br&gt;
Majstrovstvá Európy malých štátov vo volejbale žien 2007

Majstrovstvá Európy malých štátov vo volejbale žien 2007 boli v poradí 4. Majstrovstvá Európy malých štátov vo volejbale žien, ktoré organizuje Európska volejbalová konfederácia (CEV), resp. Divízia malých štátov CEV. Konali sa od 11.13. mája 2007 v Glasgowe, v Škótsku, za účasti 5 tímov. Nováčikom kvalifikácie bolo družstvo Gibraltáru. Turnaj pozostával iba z jednej päťčlennej skupiny, v ktorej sa stretol každý s každým. Titul získal .
Výsledky.
&lt;br&gt;
Wolfenbüttel

Wolfenbüttel je mesto v Nemecku ležiace v spolkovej krajine Dolné Sasko. Mesto má asi 52 tisíc obyvateľov a rozkladá sa na ploche 78,6 km².
Asti (mesto)

Asti je talianske mesto v oblasti Piemont, hlavné mesto rovnomennej provincie.
Vývoj počtu obyvateľov.
"Počet obyvateľov"
Asti

Asti môže byť:
Nový Dvor

Nový Dvor môže byť:
Fernitz-Mellach

Fernitz-Mellach je obec v Rakúsku v spolkovej krajine Štajersko v okrese Graz-okolie. Obec vznikla 1. januára 2015 spojením obcí Fernitz a Mellach.
Obec má rozlohu a obyvateľov.
Malolučniak

Malolučniak (; ) je vrch v hlavnom hrebeni Západných Tatier na slovensko-poľskej hranici. Leží nad ohybom Tichej doliny nad Podbanským, približne severovýchodne od Liptovského Hrádku. 
Poloha.
Nachádza sa v strednej časti Tatier, vo východnej polovici podcelku Západné Tatry a v časti Červené vrchy. Leží na slovensko-poľskej hranici; južné svahy zasahujú do katastra mesta Vysoké Tatry v okrese Poprad v Prešovskom kraji, severná časť hrebeňa patrí obci Kościelisko v Powiate tatrzańskom v Malopoľskom vojvodstve. Najbližšími sídlami sú severne situované Kościelisko a Zakopané v Poľsku a južne ležiace Podbanské, juhozápadne Pribylina a juhovýchodne Štrbské Pleso a Vyšné Hágy na Slovensku. Vrch sa nachádza v Tatranskom národnom parku v slovenskej i poľskej časti pohoria a južná časť hrebeňa je súčasťou národnej prírodnej rezervácie Tichá dolina.
Opis.
Malolučniak leží v hlavnom hrebeni Západných Tatier, medzi Kondratovou kopou (), oddelenou Malolučniackym sedlom () a Kresanicou (), oddelenou Litvorovým sedlom (). Južné svahy klesajú do Javorového žľabu ústiaceho do Tomanovskej doliny, ktorá je odnožou Tichej doliny. Voda z tejto oblasti odteká Tomanovským potokom do Tichého potoka v povodí Váhu. Severným smerom vybieha z vrchu rázsocha zvaná Czerwony Grzbiet, ktorá oddeľuje Dolinu Malej Laki a Dolinu Miętusia. Voda zo severnej časti hrebeňa odteká do Dunajca.
Východne sa nachádza Myślenickie Turnie (), Sucha Czuba (), Kondratova kopa (), Suchá kopa (), Goričková (), Kasprov vrch () a Magura (), južne Veľká kopa (), Predný Holý vrch (), Krížna (), Veľká Brdárova grapa (), Brdárová zvonica (), Liptovská Tomanová () a Poľská Tomanová (), západne Stoly (), Temniak (), Kresanica () a Chuda Turnia () a severne Uplazianska Kopka (), Hruby Regiel (), Lysanki (), Wielka Turnia (), Giewont () a Suchy Wierch (). Vrcholom prechádza turisticky značená hrebeňovka. 
Malolučniak je budovaný prevažne vápencami a dolomitmi, miestami vystupujú k povrchu i kryštalické bridlice. Vrcholové partie pokrývajú nízke trávy, medzi ktorými prevažuje "Oreochloa disticha" a "Juncus trifidus". Miestami rastie aj v Tatrách vzácna rastlina žltohlav európsky ("Trollius altissimus"). Na svahoch hory sa nachádza aj mnoho jaskýň, napríklad Veľká Snežná jaskyňa (najdlhšia a najhlbšia poľská jaskyňa), jaskyňa Snežná studňa a jaskyňa Šedý kostol.
Výhľady.
Turisticky prístupný skalnato-trávnatý vrchol umožňuje kruhový rozhľad. Viditeľné sú mnohé vrcholy Západných a Vysokých Tatier, okolité doliny a pri vhodných podmienkach aj veľká časť Nízkych Tatier a severný horizont od Krivánskej Fatry a Oravských Beskýd až po Spišskú Maguru.
Majstrovstvá Európy malých štátov vo volejbale žien 2009

Majstrovstvá Európy malých štátov vo volejbale žien 2009 boli v poradí 5. Majstrovstvá Európy malých štátov vo volejbale žien, ktoré organizuje Európska volejbalová konfederácia (CEV), resp. Divízia malých štátov CEV. Konali sa od 22.24. mája 2009 v meste Schaan, v Lichtenštajnsku, za účasti 4 tímov. Lichtenštajnsko bolo organizátorom šampionátu žien druhýkrát, predtým hostilo turnaj v roku 2004, vo Vaduze. Turnaj pozostával iba z jednej štvorčlennej skupiny, v ktorej sa stretol každý s každým. Tretíkrát v histórii získal titul .
Finálový turnaj.
&lt;br&gt;
Letisko Šamorín

Letisko Šamorín je neverejné medzinárodné letisko s nepravidelnou dopravou nachádzajúce sa v Šamoríne, v časti Mliečno. Vzletovo-pristávacia dráha má trávnatý povrch, je dlhá 650 m a široká 30 m. Letisko bolo otvorené 2. augusta 2014.
Mars Polar Lander

Mars Polar Lander je druhá z amerických kozmických sond vypustených k Marsu v štartovacom okne na pomedzí rokov 1998-1999. Tento malý pristávací modul mal skúmať južný pól Marsu. Niesol so sebou aj dva malé projektily (penetrátory) pomenované "Scott" a "Amundsen", ktoré sa mali zaboriť meter hlboko do marťanskej pôdy a preskúmať ju. 
Štart prebehol 3. januára 1999. Po opustení zemskej orbity sa vyskytli ťažkosti – automatický orientačný systém nebol schopný sondu správne zorientovať. Technici problém vyriešili. 3. decembra 1999 sonda vstúpila do atmosféry Marsu. Pravdepodobne prečkala zostup vrchnou atmosférou a podľa očakávania následne rozprestrela aj padák, no zrejme predčasne vypla brzdiace motory a roztrieštila sa o povrch Marsu. Už sa nepodarilo nadviazať spojenie ani s ňou, ani s projektilmi, hoci sa o to riadiace stredisko počas januára 2000 pokúšalo.